
Quantum,  carissime  amice ,  te  tuisque  fidelis  si- 
consiliis  usus  sim ,  woa  possum 9  quin  tiic  scrip¬ 
tis  palam  profitear .  iVow  vero  mihi  in  animo 
est ,  pr  cc  dic  are,  quot  virtutibus,  quanta  s  cientia 9 
neque,  profeblo,  quanta  morum  comitate ,  orneris  ; 
eo  que  minus ,  quod  sexcentos  habes,  qui  hcEC  laudi¬ 
bus  exczquare  certatim  studeant .  Mihi  satis  erit 
tibi  primogenitum  meum  commendare ;  et  a  te 

petere,  ut  suo  nomine,  non  meo  infortunio,  dili - 
/  .  f  ^ 
gas,  et  liheralitate  complexum  habeas  in  numero 

tuorum .  Me,  hujus  primuli  patrem,  pudentem , 
spero ,  et  officiosum,  ut  olim,  agnosces ,  et  dig¬ 
num,  qui  d  te  diligatur .  Fac  valeas ,  me  que 
ames . 


Duodecimo  Kalendas  fultas , 
Edinburgi. 

DISPUTATIO  MEDICA 


1NAUGURALIS 

DE 

\ 

»  -N 

EXERCITATIONE. 


CAR .  BERNARD ,  Auctore. 


TJRIMORDIO  rerum,  homines  inopes,  ege- 
**“  ni,  quorum  sola  cura  est,  ut  ea  quaerant, 
quibus  famem  depellant  et  frigus,  corpore  ma¬ 
gis,  quam  animo,  utuntur.  Prae  quotidiano  la¬ 
bore,  quem  venando,  piscando  aut  agros  co¬ 
lendo  tolerant,  et  temperantia  vitae  et  victus, 

A  salubri 

salubri  corpore  sunt,  veloces,  patientes  labo¬ 
rum.  Eorum  plerosque  senectus  dissolvit,  nisi 
qui  ferro,  aut  bestiis  interiere  :  nam  morbi, 
quippe  cum,  apud  rudes  homines,  pauci  et  rari 
sint,  haud  saepe  quenquam  superant. 

Progrediente  vero  tempore,  ubi  homines,  fe¬ 
ritate  amissa,  institutis,  legibus,  moribusque 
emolliti,  in  societatem  conjunguntur,  artes  ori¬ 
untur  et  crescunt.  Haud  multo  post,  pro  la¬ 
bore  desidia,  pro  sobrietate  intemperantia,  pro 
virtute  ignavia,  invadunt,  bonosque  mores  vi¬ 
tiant.  Deinde,  divitiae,  et  abundantes  volup¬ 
tates,  luxum  atque  libidinem  invehunt ;  in- 
numerosque  gignunt  aluntque  morbos,  ad  quos 
sanandos  medendi  scientia  necessaria  est. 

1  i  •  i 

Ubique  gentium,  qui  homines  primi  medi¬ 
cinam  colunt,  ii  praecipue  dant  operam,  ut  cu¬ 
rent  morbos,  qui  ex  negle&a  exercitatione, 
aut  vi&us  intemperantia  oriuntur;  Grjeci, 

qui. 


DE  EXERCITATIONE.  3 

qui,  quantum  scimus,  primi  omnium  medici¬ 
nam  subtilius  excoluerunt,  multa,  de  hujusmo¬ 
di  morborum  causis  et  curatione,  memorias  pro- 

'X 

diderunt,  quae,  noilra  aetate,  peritissimi  medi¬ 
ci  approbant. 

* 

Quum  exercitatio  plurimum  possit  et  ad  ar« 
cendos  morbos,  et  curandos,  rem  idoneam  ex¬ 
istimavi,  de  qua  pauca  scriberem  ;  eoque  ma¬ 
gis,  quod  nova  ac  nihil  profutura  petendi  stu¬ 
dium  non  movet.  Nam  tironis  est  potius  a- 
bundare  praeceptis  medicorum,  qui  longa  ex¬ 
perientia  calluerunt,  quam  controversias  diju¬ 
dicare,  aut  novas  opiniones  proponere, 

* 

/  / 

Exercitatio,  qua,  in  hac  disputatione,  intel- 
ligimus  mediocrem  motionem  totius  corporis 
aut  partis,  ad  animi  pariter  ac  corporis  incolu¬ 
mitatem  conservandam  prorsus  necessaria  est. 

Quod  ad  vires  attinet,  per  quas  utimur,  triplex 

* 

est.  Nam  exercemur,  vel  per  nostras  vires  solas; 

A  2  vel 

vel  per  vires  solas  alienas ;  vel,  ex  parte,  nos¬ 
tras,  ex  parte,  alienas. 


Quantum  ad  prosperam  corporis  valetudinem 
conducat  exercitatio,  docemur  vigore  earum 
partium,  quae,  pras  ceteris,  exercentur,  et  fir¬ 
ma  constitutione,  qua  laboriosi  fruuntur,  pras 
sedentariis.  Crura  lecticarii,  bracilia  fabri  fer¬ 
rarii,  quam  robusti  atque  torosi  sunt  ?  geruli 
quam  latis  humeris,  quam  apti  ferendis  oneri¬ 
bus  ? 


Quam  luculenter,  hac  de  re,  Swietenius. 
«  Dum  bini  (inquit)  iisdem  parentibus  orti, 
“  vario  utuntur  vitas  genere :  dum  unus  sapi- 
“  entias  studia  excolens,  sedentariam  degit  vi- 
£C  tam,  alter  venatu,  equitatione,  bellicis  labo- 

'i  '  ■  ■  :  '  t 

“  ribus  corpus  firmat ;  quanta  in  corporis  ro- 
«  bore  est  differentia  !  prior  debilis,  puellas 
“  instar,  labili  valetudine  fruitur ;  alter,  fir- 


“  mato 


DE  EXERCITATIONE. 


5 


«  mato  per  laborem  corpore,  Herculeo  fere 

■'  '  •  ■'  "N- 

“  robore  gaudet !” 

# 

DE  EXERCITATIONIS  UTILITATE. 

Quam  utilis  toti  homini  sit  modica  exerci¬ 
tatio,  ignorat  nemo,  qui  secum  reputet,  quan¬ 
tum  ad  sanguinis  motum  et  vitalitatem  condu¬ 
cat  ;  quantumque  ideo  ad  secernendos  saluta¬ 
res  humores,  et  nocivos  aut  inutiles  excernen¬ 
dos  e  corpore. 


Ad  sanguinis  motum . — Quemadmodum  ex¬ 
ercitatio  conferat  ad  motum  sanguinis,  expli¬ 
care  haud  difficile  est.  Namque  motibus  mus¬ 
culorum,  qui  venis  incumbunt,  sanguis  ex  om¬ 
nibus  corporis  partibus  in  dextrum  cor  cum 
citius  tum  validius  promovetur,  quam  si  qui¬ 
esceret  corpus.  Quo  fit?  ut,  dextro  ventriculo 
cordis  se  enixius  contrahente  saepiusque,  in 

omnes  pulmonum  partes  aequalius  frequentius- 

que 

que  distribuatur,  meliusque,  per  aera  spiritu 
haustum,  ex  purpureo,  nocivisque  quibusdam 
imbuto,  in  coccineum  convertatur,  et  vitalem. 
Salubritatem  cum  lasto  colore  redeptus,  sinis¬ 
trum  cor  valentius  citat ;  itemque  magnam  ar¬ 
teriam  hinc  ortam,  quse  eum  rivis  innumeris 
rivulisque,  in  omne  corpus,  aequalius,  poten¬ 
tius,  salubriusque  diffundit. 

Incredibile  est,  quantum,  et  quot  modis,  sa¬ 
lubris  hujusmodi  motus  sanguinis  ad  secun¬ 
dam  valetudinem  conducat.  Facit  enim,  ut, 
in  varios  corporis  usus,  salubres  humores  secer- 

tr 

nantur ;  ut  stomachus  firmus,  nec  incitamen¬ 
tis  egens,  cibos  et  potus  appetat,  assumat,  con¬ 
coquat,  qui  in  succum  opportune  convertan¬ 
tur,  et  sanguinem  ;  ut  nociva  omnia,  qualia¬ 
cunque  sint,  corpore  ipso  ingenerata,  mature 
excernantur  ;  et,  ne  longum  faciam,  ut  vigeat 
corpus,  valeat  animus. 


DE  EXERCITATIONE. 

Ad  sanguinis  fitalitatem. — Quam  quan- 
tamque  mutationem  sanguis,  in  pulmonibus, 
subeat,  medici,  haud  ita  pridem,  ignorabant. 
Nostra  vero  aetate,  chymia  felicius  subtiliusque 
exculta,  nec  diutius  obscuritate  verborum  de- 
formis  et  horrida,  mutationi,  nunquam  satis  mi¬ 
randae,  lumen  nuperrime  adhibuit.  Quemad¬ 
modum  autem  fiat  haec  mirabilis  mutatio,  quo¬ 
niam  res  ipsa  monet,  paucis,  hic  loci,  exponen¬ 
dum  est.  Sed,  quo  res  clarius  intelligatur,  an- 
te  omnia,  quaedam  de  aere,  quo  vivimus,  prae- 
mittenda  sunt. 

Aer  coeli,  quem  in  pulmones  accipimus  vi- 
cissimque  reddimus,  et  qui  sane  ad  vitam  con¬ 
servandam  prorsus  necessarius  est,  non  sim¬ 
plex  est,  ut  imperitis  hominibus  videtur  ;  sed 
ex  tribus  constat  partibus,  gase ,  nempe,  acido 
carbonico ,  gase  azotico  seu  nitrogenio ,  et  gase 
oxygenio  ;  quae,  in  quavis  aeris  communis  mo¬ 
le,  super  terrae  solo,  eandem  ferme  inter  se  ra- 

^  i  f 

tionem 

tionem  liabent,  ordine  quo  enumerantur,  quam 
numeri,  unus,  septuaginta  duo,  atque  viginti 
septem. 

Neque,  profedto,  ipsa  haec  gasia  simplicia 
sunt.  Nam,  uti  certiores  nos  faciunt  chymis- 
tay  acidum  carbonicum  componitur  ex  carbonio , 
oxygenio  et  calorico  ;  azoticum ,  ex  azotico  et  ca¬ 
lorico  ;  atque  oxy  genium,  ex  oxygenio  et  calori - 

t  » 

co . 

Nedum,  enimvero,  omnia  ad  sanguinem  mu» 
tandum,  et  sic  ad  flammam  vitae  alendam,  con¬ 
ducunt.  Docet  enim  experientia,  gase  acido 
carbonico ,  per  se,  in  pulmones  spiritu  hausto, 
vitae  flammam  protinus  extingui.  Gase  quo¬ 
que  azotico ,  modo  ex  eo  subtractum,  ex  toto, 
sit  gas  oxygenium ,  vita  animalium,  pariter  at¬ 
que  flamma  incensorum,  primo  languescunt, 
deinde  pereunt.  Addito  vero  his  gasibus  le- 
thiferis  oxygenio ,  ratione,  quam  modo  exposu¬ 
imus. 

imus,  generatur  aer  saluberrimus,  quo  vita, 
aequaliter  atque  flamma,  probe  nutriantur  et 
conserventur. 

His  cognitis,  clare  constat,  gas  oxygenium 
eam  esse  aeris  partem,  quae,  in  pulmones  spi¬ 
ritu  accepta,  ad  sanguinem  in  vitalem  con¬ 
vertendum  faciat.  Haec,  de  aere  communi, 
praefatus,  nunc  recleo  ad  sanguinem. 

Materia  insalubris,  imo  nociva,  et,  ni  tem¬ 
pestive  abstrahatur,  demum  lefhalis,  qua  san¬ 
guis,  dum  per  magnam  arteriam  in  omne  dis¬ 
tribuitur  corpus,  vitiatur,  redditurque  ad  mu¬ 
nera  ad  vitam  necessaria  invalidus,  a  chymistis 
hujus  aetatis  hydrogenium  carbonatum  nomina¬ 
tur  ;  atque,  uti  nomen  ipsum  satis  significat, 
ex  hydrogenio  constat,  et  carbonio.  Quo  vero 
modo  ea  materia  imbuatur  sanguis,  explicare, 
longius  nos  ab  incepto  traheret.  Quapropter, 
satis  ad  rem  nostram  erit,  paucis  exponere, 

B  quam* 

quam,  in  pulmonibus,  mutationem  g as  oxyge- 
niwn  aeris  communis,  et  hydrogenium  carbonei, - 
tum  sanguinis,  subeant. 

> 

Inter  hanc  commutationem,  constituentes  u- 
triusque  materiae  partes  pristinas  amicitias  dis¬ 
solvunt,  novasque  conglutinant.  Dum  enim 
una  pars  oxy genii ,  repudiato  calorico ,  conjungit 
se  hydrogenio ,  generatque  aquam,  quae,  calori¬ 
co  absorpto,  specie  aquosi  vaporis  redditur  ; 
carbonium ,  ab  hydrogenio  derelictum,  connubi- 
um  init  cum  alia  parte  oxygenii ,  gignitque  aci¬ 
dum  carbonicum ,  quod,  absorpto  calorico  rare¬ 
factum,  forma  gasis ,  emittitur.  Interea,  se¬ 
cundum  Hassenfratzium  et  Grangium,  a- 
»  . 

liosque  multos  ingenio  praeclaros,  pars  oxyge¬ 
nii ,  quse  superest,  aliquo  modo  ex  fistulis  vesi- 

% 

culisque  pulmonum  penetrat  in  sanguinem  ; 
quem  non  solum  ex  purpureo  coccineum  red¬ 
dit,  sed  etiam,  ex  nociva  materia  imbuto,  ido¬ 
neum,  qui  sinistrum  cor  magnamque  arteriam 

salutariter 

salutariter  incitet,  vitalemque  nutriat  corporis 
calorem. 

Alii  autem  sunt  chy mista ,  et  hi  quidem  magni 
et  nobiles,  qui,  nullum  oxy genium  a  spiritu,  ex¬ 
trinsecus  in  pulmones  adducto,  horum  fistulas 
ac  vesiculas  in  sanguinem  permeare  censeant ; 
sed  hunc,  ex  subnigro,  erubescere,  et  in  vita¬ 
lem  converti,  impertiendo  spiritui  hydrogenium 
carbonatum ,  quo  vitiatur,  dum,  per  magnam 
arteriam,  in  omne  corpus  distribuitur. 

Hanc  litem  chymistarum  haud  opis  est  nos¬ 
trae  derimere.  Expectandum  est,  dum  ali¬ 
quis,  experimentis  accurate  captis  et  fideliter 
narratis,  clare  demonstraverit,  utra  harum  opi- 
nionum  contrariarum  vero  consentanea  sit. 
Rei,  enimvero,  nostrae  parum  interest,  utra  ve¬ 
ra  sit,  verove  propior  i  nam,  utralibet  conces¬ 
sa,  perspicuum  est,  oxygenium  aeque  necessari- 

B  2 

um  esse  ad  vitalem  sanguinis  mutationem. 
Nunc  illuc  redit,  unde  aberravit,  oratio. 

Quomodonam,  quaerat  aliquis,  ad  tam  mirifi¬ 
cam  sanguinis  mutationem  confert  exercitatio? 
Hanc  interrogationem  dissolvere,  non  ita  diffi¬ 
cile  est.  Quippe,  uti  supra  explicavimus,  ex¬ 
ercitatio  motibus  musculorum,  per  quos,  ipsa 
fruimur,  efficit,  ut  sanguis  in  pulmones  aequa¬ 
liter  pariterque,  ac  in  caeteras  partes  corporis, 
distribuatur,  atque,  pro  rata,  melius  converta¬ 
tur  in  vitalem. 

Hujusmodi  sanguinis  conversio  multimodis 
ad  prosperam  valetudinem  conducit.  Etenim 
efficit,  ut,  ubique  corporis,  vitalis  calor  fovea¬ 
tur  ;  ut  in  viscera  abdominis,  et  intestina,  ci¬ 
tatius  diffundatur  sanguis ;  atque,  ut  chylus  9 
per  vasa  bibula,  in  venas  delatus,  in  sangui¬ 
nem,  dum  per  pulmones  transit,  maturius  mu¬ 
tetur. 

DE  EXERCITATIONIS  GENERIBUS* 

Uti  exercitatione  utimur,  aut  per  nostras 
vires,  aut  per  vires  alienas,  aut  per  utrasque ; 
ita  a  physiologis  dividitur  in  propriam,  subsidi - 

ARTAM,  e, t  COMPOSITAM , 

Harum  exercitationum  prima,  modo  pros¬ 
pera  gaudeamus  valetudine,  cseteris  plerumque 
anteferenda  est.  Quum  vero  natura  imbecilli, 
aut  a  morbis  revalescentes,  nequeant  propria 
exercitatione  uti,  utpote  cum  eorum  corpora 
nimis  fatiget ;  debent  ad  compositam,  vel,  si 
etiam  hanc  vires  ferre  nequeant,  ad  subsidia¬ 
riam  decurrere. 

De  tribus  exercitationis  generibus,  et  primo 
de  subsidiario,  pauca  dicemus.  Hoc  autem 
genus  comprehendit  motum  suspensi  ledi,  ges¬ 
tationem, 


/ 

tationem,  et  navigationem.  De  his  deinceps 
pauca  proponere,  nobis  in  animo  est. 

Lecti  suspensi  motus.-— Asclepiades,  uti 
a  Plinio  accipimus,  primus  omnium  hanc  ex- 
ercitationem  introduxit,  cum  quo  cbncilia- 
ret  somnum,  tum  quo  morbos  levaret.  Quan¬ 
tum  hujusmodi  exercitatio  ad  somnum  allici¬ 
endum  possit,  nemo  fere  hominum  est,  quin 
satis  sciat ;  neque,  profecto,  vero  absimile  est, 
interdum  haud  parum  pollere  ad  mitigandos 
morbos. 

Quum  hujusmodi  exercitatio  totum  corpus 
leniter  agitet,  fieri  potest,  ut  motum  sanguinis 
in  abdominis  viscera  concitet ;  atque  sic  ad 
valetudinem  non  alvi  modo  conducat,  verum 
stomachi  quoque,  cujus  sanitas  ad  cseteri  cor¬ 
poris  incolumitatem  prorsus  necessaria  est. 

.  Hsec  exercitatio,  si,  sub  divo,  ea  quis  utatur 

1  vehe- 

vehementius,  effectus  haud  leves  praestat ;  ne¬ 
que  aegris,  aut  convalescentibus,  qui,  prae  debi¬ 
litate,  eam  hoc  modo  capere  et  tolerare  neque¬ 
unt,  sub  tecto,  inutilis  est.  Non  solum  enim 
motum  sanguinis,  sed  etiam  spiritum,  accele¬ 
rat  ;  et  sic  modo,  quo  supra  exposuimus,  pot¬ 
est,  ad  prosperam  valetudinem  aut  conservan- 
dam  aut  restituendam,  aliquantum  contribu¬ 
ere. 


Exercitatio,  de  qua  dicitur,  haud  parum  iis 
opituletur,  qui,  longis  gravibusve  morbis  mul¬ 
tum  debilitati,  immodicis  sudoribus  digerun¬ 
tur.  Hominum  enim  corpora,  uti  contendit 
Sanctorius,  profusius  sudant,  dum  lecto  qui¬ 
escunt,  quam  dum  interdiu,  sub  Jove  aperto, 
exercentur. 

Quum  ita  sit,  apprime  idonea  sit  hecticis  et 
rachiticis ,  qui,  ob  miram  corporis  debilitatem, 

graviorem 

graviorem  ferre  nequeunt.  Prosit  etiam  iis, 
uti  Celso  videtur,  qui  phrenitide  laborant. 

\ 

Gestatio. — Diversae  gestationis  species,  quas 
primum  invexerunt  luxuria,  et  pigra  molli¬ 
ties  opulentorum,  inter  Grjecos  et  Romanos, 
brevi  coeperunt  gymnasticis  remediis  annume¬ 
rari.  Seneca  laboriosam  exercitationem  ha¬ 
buit  gestationem. 

«£  A  gestatione  (inquit)  cum  maxime  venio 
non  minus  fatigatus,  quam  si  tantum  ambu- 
lassem,  quantum  sedi :  labor  est  enim  diu 
u  ferri,  ac  nescio,  eo  major,  quia  contra  na- 
«  turam  est ;  quae  pedes  dedit,  ut  per  eos  ara- 
£fi  bularemus,  oculos,  ut  per  eos  videremus. 
64  Debilitatem  nobis  induxerunt  deliciae ;  et, 
€C  quod  diu  noluimus,  posse  desivimus,  mihi  ta- 
gc  men  necessarium  erat  concutere  corpus,  ut 
sive  bilis  insederat  faucibus,  discuteretur, 
“  sive  ipse  ex  aliqua  causa  spiritus  densior  e- 

“  rat. 

cc  rat,  extenuaret  illum  jactatio,  quam  profn- 
«  isse  mihi  sentio.” 

1  * 

Sanctorius  quoque  judicat,  gravem  exer¬ 
citationem  esse,  et  neutiquam  iis  idoneam,  qui 
morbis  vel  alioquin  multum  debilitati  sint. 

4 

Nostris  vero  temporibus,  prae  commodiore  ve¬ 
hiculorum  artificio,  gestatio  levissima  exerci¬ 
tatio  est,  et  ad  natura  infirmos,  seu  morbis  ali- 
isve  causis  debilitatos,  accommodatissima. 

r  ,  •»* 

Cum  suspensi  lecti  motus  tantum  nonnun- 
quam  prosit,  quanto  plus  prodesse  debet  ges¬ 
tatio,  quae  sane  exercitatio  est  multo  vehemen- 
tior  ?  Hanc  exercitationem  illa  valentius  uti¬ 
que  remedium  esse,  docet  omnium  experien¬ 
tia. 

Gestatio,  cum  cor  atque  arterias  haud  medi¬ 
ocriter  incitet,  facit,  ut  in  corpus  aequaliter  to¬ 
tum  sanguis  distribuatur,  atque  varii  humores, 

C  uti 

uti  naturaliter  debent,  secernantur  et  excer¬ 
nantur  ;  quo  sane  nihil  magis  conducit  ad  se¬ 
cundam  valetudinem  conservandam  et  restitu¬ 
endam. 

* 

Quinetiam,  haec  exercitatio,  ut  ex  nausea, 
quam  haud  raro  movet,  satis  constat,  stoma¬ 
chum  vehementer  agitat  et  intestina.  Prop¬ 
ter  mirum  igitur  consensum,  qui  his  partibus 
est  cum  cute,  gestatio,  eodem  fere  modo,  quo 

u 

vomitoria  aut  nauseosa  medicamenta,  ad  hali¬ 
tum  cutis  movendum  plurimum  pollet.  Ad 
idem  quoque  conducit,  diffundendo  sangui¬ 
nem  copia  impetuque  majoribus  in  superfici¬ 
em  corporis. 

Gestatio,  porro,  cum  spiritum  citet,  ideoque 
committat,  ut  in  pulmones  plus  oxygenli  hau¬ 
riatur,  multum  ad  sanguinem  nociva  materia 
liberandum  conducit,  qua,  dum  eum  in  om- 

'  •  a 

ne  corpus  distribuit  arteria  magna,  vitiatur. 

Quantum 

Quantum  hoc  ad  bene  valendum  conferat,  fu¬ 
se  hic  dicere,  neutiquam  opus  est. 

r 

Gestatio  itaque,  uti  ex  iis,  quse  diximus,  ap¬ 
paret,  lentum  sanguinis  motum  accelerat,  ip« 
sumque  in  omnes  aequaliter  partes  corporis  dif¬ 
fundit  ;  facit,  ut  humores  varii,  qui  natura  va¬ 
letudini  corporis  usui  sunt*  probe  secernantur 
et  excernantur;  appetitum  cibi,  itemque  al¬ 
vum,  et  cutis  halitum,  movet ;  denique,  spiri¬ 
tum  incitando,  multum  confert  ad  sanguinem 
in  rubicundum  et  vitalem  mutandum* 

His  cognitis,  satis  manifestum  est,  gestatio¬ 
nem  optimum  remedium  esse  iis,  qui  morbis, 
ex  stomachi  alvique  imbecillitate,  abdominisve 
viscerum  duritiis,  ortis  laborant,  lis  quoque 
validum  et  tutum  auxilium  est,  qui  phthisici 
sunt,  vel  hydropici.  Bonum  remedium,  se¬ 
cundum  Celsum,  est,  in  omnibus  morbis,  qui 
nullam  febrem  habent,  in  tabe  etiam,  et  morbo 

C  2  comitiali» 

comitiali.  Iis,  ut  Aretjeo  videtur,  multum 

'  .  —  i 

opitulatur,  qui  renibus  laborant,  quive  morbo 
majori  opportuni  sunt.  Denique,  gestatione 
sola  Baglivius,  ut  ipse  testatur,  duas  foeminas 
hystericas  ad  sanitatem  perduxit. 

* 

Navigatio,— quippe  cum  exercitatio  perpe¬ 
tua  sit,  et  multimodis  agat,  tutum,  haud  raro,  et 
efficacissimum  remedium  est.  Corpus  asque, 
ac  gestatio,  agitat ;  et,  id  profecto  quod  saepe 
multum  optandum,  magis  perpetua  est.  Quin- 
etiam,  aer  marinus,  quo  nullus  purior  est  aut 
salubrior,  ad  morbos  quosdam  sanandos,  reva- 
lescentesque  ab  iis  confirmandos,  plurimum, 
haud  raro,  confert. 

Ipsa  vero  navigatio  multis  modis  prodest,  si 
ab  iis  adhibeatur,  quorum  viribus  atque  vale¬ 
tudini  bene  conveniat.  Vomitum,  eumque 
haud  raro  violentissimum,  movet ;  quo  tamen 
interdum  morbi  optato  discutiuntur.  Non- 

nunquam 

nunquam  afficit  animum  terrore  et  metu :  et, 
quod  sane  mirum,  sic  non  solum  quosdam  mor¬ 
bos  corporis  sanat ;  sed  etiam  haud  paucos  ani¬ 
mi  ipsius,  hypochondriasin ,  nempe,  melancho¬ 
liam,  amentiam,  dementiam,  insaniam,  alios- 
que  quos  hic  recensere  non  opus  est. 

'  .  t 

*  *\  '•  •  »  k  r  ?  •  r  \ '  f  t 

Quinimo,  partim  nauseam  et  vomitum  cien¬ 
do,  partim  interdiu  noctuque  perpetuando  mo¬ 
tionem  totius  corporis,  navigatio  sanguinis  mo¬ 
tum  leniter  accelerat,  ipsumque  in  corpus  ae¬ 
qualiter  omne  diffundit ;  cutis  exhalationem  e- 
licit ;  stomachum  firmat,  et  appetitum  movet  j 
viscera  abdominis  roborat,  nec  raro  eorum  du¬ 
ritias,  si  quas,  discutit ;  pulmonum  interdum 
tubercula,  imo  etiam  horum  inflammationem, 
digerit ;  et,  ne  diutius  teneam,  aegros  convales- 
centesve  usque  eo  debiles,  ut  propriis  pedibus, 
per  gradus,  in  navem  conscendere  nequeant, 
brevi,  post  sublatas  anchoras,  nonnunquam 
ad  pristinam  reducit  sanitatem. 

Perspicuum 

Perspicuum  est  igitur,  ex  iis  quae  diximus, 
navigationem  optimum  saepe  auxilium  esse, 
quo  dyspepsia ,  melancholise,  diarrhoeas,  dysen¬ 
terias,  subveniatur,  itemque  duritiis  glandula¬ 
rum,  et  phthisi.  Enimvero,  a  quo  tempore 
Celsus  florebat,  ad  nostram  usque  aetatem, 
navigatio  solum  remedium  est,  quod  phthisicis 
unquam  proficit. 

Hactenus  de  subsidiaria  exercitatione ;  nune 
de  composita  dicemus.  Hujus  autem  generis 
praecipua  equitatio  est ;  de  qua  paucis  dissere¬ 
re,  nobis  consilium  est. 

Equitatio, — quippe  cum  ad  vires  plerum¬ 
que  haud  difficile  accommodari  possit,  bo¬ 
num  persaepe  remedium  est,  quo  et  aegris,  et 
ex  morbis  convalescentibus,  subveniatur.  Om¬ 
nes  affert  utilitates,  quas  propria  simul  exerci¬ 
tatio  et  subsidiaria.  Validis  permultum  pro¬ 
dest,  etiamque,  si  modus  adhibeatur,  imbecillis. 

Apud 

i 


s 

Apud  veteres  tamen  Graecos  et  Romanos* 
ad  equitationem  ab  invalidis  infirmisque  raris¬ 
sime  decursum  est ;  idcirco  fortasse,  quod  nes¬ 
ciebant,  per  stapides ,  equis  firmius  insidere, 
et  ignorabant,  quemadmodum  equi,  uti  apud 
nos,  fraeno  et  lupis  domarentur.  Quemadmo¬ 
dum  igitur  imbecilli,  pedibus  non  suffultis,  e~ 
quorum  motus  potuerunt  tolerare  ?  Quotus  e- 
nim  quisque  sanus,  stapedibus  nullis,  ferre  diu 
potuit  motus  succussatoris  caballi  ? 

Nostra  vero  aetate,  vel  infirmissimi  equita¬ 
tione,  uti  valido  valetudinis  auxilio,  haud  ra¬ 
ro  utuntur.  Haec  enim  exercitatio,  quippe 
cum,  pedibus  per  stapedes  firmatis,  truncum 
corporis  praecipue  agitet,  motum  sanguinis,  per 
abdominis  viscera,  salutariter  accelerat,  et  sic 
persaepe  plurimum  proficit.  Hanc  exercitatio¬ 
nem  laudat  Sydenhamus  his  verbis. 

“  At  vero  nihil  (inquit)  ex  omnibus,  quae 

mihi 

66  rnihi  hactenus  innotuere,  adeo  impense  san- 
«  guinem  spiritusque  fovet,  firmatque,  ac  diu 
u multumque  singulis  fere  diebus  equo  ve- 
v  hi.  Cum  enim  in  hac  gymnasticae  specie 
«  impetus  ferme  omnis  in  ventrem  inferiorem 
«  fiat,  in  quo  vasa  excretoria  (quotquot  faecu- 
56  lentiis,  in  sanguinis  massa  stabulantibus,  edu- 
cendis  a  natura  instituuntur)  sita  sint ;  quas 
tanta  functionum  perversio,  aliave  organo» 
«c  rura  naturalis  impotentia  vel  fingi  potest,  cui 
««  tot  succussationura  millia  eodem  die  inge- 
44  minata  idque  sub  dio,  opem  non  attulerint . 
«  Cujus  calidum  innatum  usque  adeo  deferbu¬ 
it  erit,  ut  hoc  motu  non  excitetur,  et  denuo 
cc  effervescat  ?  Quae  vero  sive  praeternaturalis 
«  substantia ;  sive  succus  depravatus  in  aliquo 
<c  harum  partium  sinu  recondi  potest,  qui  non 
a  hoc  corporis  exercitio,  vel  in  statum  naturae 

«  consentaneum  perducatur,  vel  quaquaversum 

‘  \ 

«  dissipetur,  elimineturque  ?  Quid  quod  san- 
««  guis  perpetuo  hoc  motu  indesinenter  exagi- 

“  tatus 

«  tatus  ac  permistus  quasi  renovatur  ac  viges- 
“cit*.”  ' 

/ 

Equitatio,  quoniam  mentem  leviter  occupat 
novitate  rerum,  quse  oculis  se  offerant,  litera- 
rum  studiosis  optime  convenit. 

Fuerunt  medici,  qui  existimarent,  equita¬ 
tionem  prodesse,  propter  velocitatem  solito  ma* 

» 

jorem,  qua  liomines,  dum  ea  utuntur,  per  am¬ 
bientem  aera  moventur.  Verum,  necne,  hoc 
sit,  pro  me,  judicent  periti. 

V  ' 

Morbi,  quibus  nonnunquam  optato  opitula¬ 
tur  equitatio,  sunt,  despepsia  >  hypochondriusis9 
quo  morbo  duas  aegras  hoc  remedio  curavit 

D  Bag- 


*  Vid.  Sydenham.  Oper,  Untvers .  pag.  4I4«  Fdit.  Lvg* 

Baglivius  ;  colica  biliosa  f,  et  phthisis  J,  qui¬ 
bus,  uti  testatur  Syden hamus,  optimum  re¬ 
medium  est ;  duritiae  glandularum  ;  febres  in¬ 
termittentes ;  hydrops;  icterus;  asthma . 

V-'  '  i \  ' 

tc  Curavi  olim  (inquit  Ramazzinius,  I- 
talicus  auctor)  Equisonem  Mutinensem, 
“  qui  cum  acuta  febre  laborasset,  et  nimiam 
“  aquae  potionem  assumendo  factus  est  lienosus 
sc  et  turgido  ventre,  adeo  ut  de  hydrope  time- 
<£  retur,  nec  uilo  remedio  venter  detumesceret, 
“  suasor  illi  fui,  ut  ad  solitum  munus  equos 

c<  domandi 


/fi’  i*  »-  -  t  ,  » r  >  m  ^  r  i  r  s  ■  , 

f  Vid.  Sydenham.  Oper.  Un-ivers.  pag.  21 1.  et  212. 
t  Vid.  Sydenham.  Oper.  Univer.  pag.  416.  Hoc  ta- 
men  (inquit  hic  auctor,  gravis  et  fidus)  sancte  adsero, 
u  quod  neque  mercurius  in  lue  venerea,  neque  cortex  Peru - 
“  viarius  in  intermittentibus ,  efficaciores  exstent,  quam  in phtht- 
u  si  curanda  exercitium  jam.  laudatum  (equitatio .  nempe)  ; 
“  modo  aeger  curet,  ut  linteamenta  lecti  probe  fuerint  are- 
u  lacta,  atque  etiam,  ut  satis  longa  itinera  emetiatur.” 

<c  domandi  rediret  ;  quo  facto,  perfecte  con- 
“  valuit.” 

f 

Haud  autem  negandum  est,  morbos  quos¬ 
dam  esse,  quibus  aegroti  equitatione  tuto  uti 
nequeunt.  In  nephralgia  arthritica  anceps  re¬ 
medium  est.  Imo,  quoniam,  dum  equo  vehi¬ 
tur  aliquis,  sanguinis  in  pedes  fluxus  nonnihil 
impeditur,  dubium  est,  an  equitatio  verse  po¬ 
dagrae  conveniat.  Qui  vesica  laborent,  aliis¬ 
que  organis,  quibus  urina  secernitur,  excerni- 

/ 

turve  secreta,  iis  equitatione  se  exercere  non 
Ucet? 

De  subsidiaria  exercitatione  et  composita 
diximus,  nunc  venimus  ad  eam  speciem,  quam, 
quippe  qua,  per  vires  proprias  solas,  utamur, 
propriam  nominavimus.  Comprehendit  au¬ 
tem  haec  species  locutionem,  et  clara  voce  lec¬ 
tionem  }  frictionem  ;  ambulationem  ;  saltatio- 

D  2 


nem  ; 

nem;  natationem.  De  his  igitur  ordine,  pauca 
dicenda  sunt. 

Locutio ,  et  clara  foce  lectio . — Aristote- 
Xes  eos  vituperat,  qui  prohibent,  ne  vocem  tol¬ 
lant,  atque  conclament  pueri :  quippe  hxc  ex¬ 
ercitatio,  uti  putat,  ad  corporum  incrementum 
multum  confert.  Ne  quidem  autem  Aristo¬ 
teli  semper  credendum  est.  Nam  plus  satis 
constat,  frequentem  vehementemque  vocifera¬ 
tionem  pueris  multimodis  nocere  ;  scilicet,  im¬ 
pellendo  sanguinem  nimia  vi  et  copia  in  caput, 
dum  simul  reditum  impedit,  atque  efficiendo 
haud  raro,  ut  intestina  e  loco  devolvantur. 
Quinetiam  committat,  ut  disrumpantur  cor  et 
vasa  magna,  vel  alioquin  haud  leve  detrimen- 

f 

tum  capiant. 

Locutio  autem,  et  clara  voce  lectio,  quippe 
cum  motus  musculorum,  'quibus  spiritum  tra¬ 
himus  et  emittimus,  frequentissime  ingemi¬ 
nent. 

nent,  haud  mediocres  exercitationes  sunt* 
Haud  dubie,  si  aliquandiu  continuentur,  cutis 
halitum  movent,  et  saluberrime  acuunt  ciborum 

appetitum.  Quapropter,  haud  absque  ratione, 

¥ 

dicit  Celsus,  clara  voce  legere,  optimum  iis 
remedium  esse,  qui  imbecillitate  stomachi,  seu 
resolutione,  laborent.  Plinius  certiores  nos 
facit,  seipsum,  quo  stomachi  infirmitatem,  qua 
afficiebatur,  sanaret,  clara  voce  legere  solitum 
esse,  atque,  ex  hac  exercitatione,  haud  asper¬ 
nandam  percepisse  utilitatem. 

Cum  ita  sit,  nonne  loquacitas,  quse  multa¬ 
rum  foeminarum,  et  haud  paucorum  quidem 
marium  quoque,  commune  vitium  est,  utcun¬ 
que  taciturnis  intolerabilis  videatur,  ipsis  ta¬ 
men,  praesertim  sedentariis  feminis,  prospe¬ 
ram  conservet  valetudinem  ? 

Cantus  autem,  quippe  cum  multimodam 
glottidis  itemque  colli  musculorum  contractio¬ 


nem 

nem  requirat ;  atque,  spiritum  solito  diutius 
continendo,  non  solum  impediat,  quo  minus 
a  capite  sanguis  expedite  refluat  ad  cor  dex¬ 
trum,  sed  etiam  faciat,  ut,  supra  modum  na- 

\ 

turalem,  cumuletur  in  pulmonibus ;  non  tam 
utilis  exercitatio  est,  quam  locutio  et  lectio. 
Enimvero,  haud  scio,  annon  etiam  delicatis,  iis 
praesertim  quibus  natura  sit  angustum  pectus, 
quique  phthisicis  orti  sint  parentibus,  pluri¬ 
mum  noceat.  Bene,  de  hac  re,  nostra  opini¬ 
one,  dicit  Tissotius. 

Je  suis  persuade  ,  (inquit),  que  non  seule- 
tc  xnent  la  musique  vocale  a  fait  beaucoup  de 
“  mal  a  des  jeunes  gens,  dont  la  poitrine  etoit 
<c  foible,  mais  encore  qu’en  faisant  chanter  trop 
“  les  enfants,  on  leur  afFoiblit  sensiblement  la 
“  poitrine,  lors  meme  qu’elle  est  la  plus  forte; 
u  et  j’en  ai  vu  depuis  peu  des  exemples  que 
44  m’ont  effraye. 


Frictio 

Frictio — plurimum  prodest,  ubi  a  nobismet- 
Ipsis  adhibetur  ;  ideoque  propriis  exercitationi¬ 
bus  annumeravimus.  Nonnunquam  autem  pro~ 
licit  multum  etiam  iis  aegris  convalescentibus- 
ve,  quibus,  ob  propriis  manibus  satis  vehemen¬ 
ter  fricandi  impotentiam,  fit  validioribus  ma¬ 
nibus  aliorum,  eamque  ob  rem,  subsidiarium 
remedium  habenda  est, 

/ 

Quantum  ad  bonam  valetudinem  conducat 
fricatio,  intelligi  potest  ex  magna  utilitate, 
quam  ex  ea  percipiunt  et  hominum  genus  et 
viliora  animalia.  Equus  in  stabulo,  nisi  quo¬ 
tidie  detergeatur  et  vehementer  defricetur, 
brevi  artubus  rigescit,  imb  haud  raro  aqua  in^ 
tercute  tumescit.  Modo  autem  equiso,  quot¬ 
quot  eunt  dies,  quoties  opus  videatur,  acriter 
defricet,  firmis  pedibus,  et  prospera  totius  cor- 

a 

poris  valetudine,  per  multos  annos,  fruitur;  at¬ 
que,  copia  pabuli  data,  viribus  animoque  lux¬ 
uriat. 


Pars 

Pars  humani  corporis,  quae  acriter  laneis 
manibusve  perfricata  est,  rubet,  mirum  in  mo¬ 
dum,  et  calet ;  ex  quo  apparet,  arterias  haud 
leviter  stimulari,  hucque  solito  copiosius  deri¬ 
vari  sanguinem.  Quinetiam,  non  solum  vasa 
exhalantia  simul,  et  absorbentia,  incitantur ; 
verum  etiam  sanguis  citatius,  per  venas,  pro¬ 
pellitur  in  dextram  cordis  auriculam. 

'S 

« 

Neque,  profecto,  haec  omnia  commoda  sunt, 

« 

quae  hominum  corpora  a  frictione  accipiunt. 
Propter  enim  mirum  consensum,  qui  interce¬ 
dit  stomacho  et  intestinis,  cum  summa  cute, 
qua  ratione  hujus  vasa  incitantur,  eadem  ple¬ 
rumque  bene  valent  illa  organa,  et,  per  ea, 
caeterum  corpus. 

His  cognitis,  lubentissime  accedimus  ad  sen¬ 
tentiam  vetustiorum  medicorum,  fricationem 
haud  raro  cum  validum  tum  tutum  remedium 

V  *  i  *• 

esse  ;  iis  praesertim,  qui  colico  dolore,  intesti¬ 


norum 

norum  difficultate,  alvi  profluvio,  stomachi  in¬ 
firmitate,  hydrope,  morbo  comitiali,  nervorum 
resolutione,  glandularum  duritiis,  stomacace, 

t  . 

podagra,  rachitides^ ,  affliguntur. 

>i'iV  V  V:  i:  'C  • 

Ambulatio, — uti  naturae  longe  convenien» 
tissima  est,  et  nostris  corporibus  saluberrima, 
ita,  modo  vires  permittant  ea  uti,  caeteris  om¬ 
nibus  antehabenda  est. 

Quum,  inter  ambulationem,  quam  inter  a- 

V 

liam  ullam  exercitationem,  plurium  musculo¬ 
rum  motibus  utamur,  longe  optima  illa  exerci¬ 
tatio  est,  qua  in  omnes  naturaliter  partes  san¬ 
guis  distribuatur.  Hinc  fuerunt,  qui  conten¬ 
derint,  ambulando  optime  conservari  valetudi¬ 
nem,  equitando  autem  recuperari. 

i  ,  .  ,  :  ■ 

......  '  ’  .  .  .  '  \ 

Ambulatio,  prae  caeteris  omnibus  exercita¬ 
tionibus,  sanguinem,  et  cum  eo  chylum ,  in  cor¬ 
pus  aequaliter  omne  distribuit ;  ad  omnes  ae- 

E  qualiter  ' 

qualiter  partes  nutriendum  conducit ;  totum 
corpus  firmat,  ac  roborat ;  et,  nimia  ni  sit,  a- 
nimum  exhilarat.  Non  tamen  omni  aequali¬ 
ter  corporis  parti  omnis  ambulatio  vigorem  af¬ 
fert.  Acclivia  enim  ascendendo,  inferiora  prae¬ 
cipue  membra,  et  pulmones  firmamus ;  descen¬ 
dendo  declivia,  iisdem  musculis  utimur,  qui¬ 
bus  utimur  gestati. 

Ambulatio,  uti  Celso  placet,  iis  validum 
auxilium  est,  qui  tertiana  laborant,  aut  hydro¬ 
pe,  aut  morbis  ventriculi.  Proficit  iis  potissi¬ 
mum,  uti  Aretho  videtur,  qui  dolore  capitis 
affliguntur,  aut  morbo  majori  opportuni  sunt. 
Addit,  quod  huic  morbo  obnoxii,  ut  percipi¬ 
ant  summam  ab  exercitatione,  de  qua  dicimus, 
utilitatem,  debent  ambulare  in  myrtetis,  lau- 
retis,  locisve,  in  quibus  herbascunt  salubria 
odorifera. 

* 

Cursus* — > etiamsi  a  veteribus  Graecis  et  Ro- 


MANIS 


de  exercitatione. 


35 

manis  bonum,  in  quibusdam  morbis,  remedi- 
um  existimaretur,  nostris  temporibus,  neque 
jegris  neque  convalescentibus  unquam  adhi¬ 
betur.  Neque,  profecto,  hoc  mirum  :  quip¬ 
pe,  spiritum  vehementer  concitando,  non  so¬ 
lum  in  caput  sanguinem  solito  copiosius  im¬ 
pellit,  simulque  impedit,  ne  hinc  ad  dextrum 
cor  facile  redeat ;  sed  etiam  obstat,  quo  ramus 
sanguis  expedite  transeat,  per  pulmones,  in  cor 
sinistrum. 

Natatio , — inter  veteres  incolas  Gr^cite  et 
Italiae,  quotidiana  fere  exercitatio  erat;  et 
putabatur  efficax  non  ad  prosperse  modo  va¬ 
letudinis  conservationem,  verum  ad  quorun- 
dam  quoque  morborum  curationem.  Lepide 
Horatius  : 

_ _  - _ «  Ter  uncti , 

«  Transnanto  Txberim ,  somno  quilus  est  opus  alto?* 

Natatio  iis,  uti  monet  Coeli us  Aurelia- 

« 

E  2  NUS, 

nus,  prodest,  qui  nervorum  resolutione  labo¬ 
rant,  quive  insaniunt ;  atque,  uti  Celso  vide¬ 
tur,  iis  proficit,  qui  stomacho  infirmi  sunt,  aut 
hydrope  tumescunt. 

Quum  vero  natatio  longam  in  aqua  moram 
requirat,  nobis  videtur  potius  exercitatio  vi¬ 
tanda,  quam  tutum  remedium,  quo  morbi  le¬ 
ventur.  Mos  quidem,  Graecorum  et  Roma¬ 
norum  communis,  oleo  corpora  illinendi,  ob¬ 
stabat  forsitan,  ne  a  natatione,  qua  multum  u- 
tebantur,  detrimentum  acciperent.  Sed,  ut- 
cunque  hoc  sit,  nunc  inter  medicos  convenit, 
etiamsi  aqua  frigida  subito  lavare  aut  perfun¬ 
dere  optimum  saepe  remedium  sit  in  multis 
morbis,  in  eadem  natare  haud  raro  plurimum, 
nocere. 

Natatio  quidem  nonnihil  conferat  ad  bra¬ 
chia  firmanda,  et  pectus  ampliandum  :  sed  haec 
commoda,  uti  nobis  videtur,  parva  sunt,  prae 

periculo. 

periculo,  quod  inconsideratus  ejus  afferat  usus. 
Neutiquam  itaque,  putamus,  tantas  laudes  me¬ 
retur,  quantis  eam  evexit  divinus  poeta. 

(i  This  is  the  purest  exercise  of  health , 
a  The  kind  refrcsher  of  the  summer  heats  ; 
i6  Nor ,  'when  cold  Winter  keens  the  brighfning  Jtood$ 

(i  Would  /,  weak-shivering ,  linger  on  the  brink . 

(i  Thus  life  redoulles>  and  is  oft  preserev*d9 
C(  By  the  hold  svuimmer,  in  the  swift  illapse 
a  Of  accident  disastrous .  Hence  the  limis 
Knit  into  for  ce  ;  and  the  same  Roman  arm9 
(i  That  rose  victorious  ohr  the  conquer’ d  earlh , 

(i  First  leartfdy  'while  tender ,  to  subdue  the  wave. 
c<  E^en^from  the  body’s  purity>  the  mind 
Receives  a  secret  sympathetic  aiclN 

Thomson.  Summer . 

Saltatio.— Legum  latores  Cretae  et  Spar¬ 
ta  suis  civibus  saltationem,  ut  gymnasticam 
exercitationem,  injunxerunt,  quo  robustiores 
redderent,  et  ad  dura  belli  ferenda  validiores. 
Meriones,  uti  canit  divinus  Homerus,  pedi¬ 
bus  terram  pulsando  promptissimus  erat  \  at¬ 
que 


i 

que  Senecam  auctorem  habemus,  Scipionem 
Africanum,  et  exercitationis  et  animi  causa, 
saltare  solitum  esse.  Facete  Ovidius  : 

St  vox  est ,  canta  ;  si  mollia  brachia,  salta.™ 

Oyid.  De  Art.  Amand. 

Saltatio,  qualis,  nostra  aetate,  invalet,  gravis¬ 
sima  exercitatio  est,  potius  quam  remedium, 
quo  leventur  morbi,  aut  vires  confirmentur. 
‘Namque  aer  spiritu  magnae  vis  hominum,  quo¬ 
rum  corpora  saltando  perquam  incaluerunt,  i- 
femque  calore  et  furnis  lucernarum,  vitiatus  j 
xieenon  intempesta  horae,  quibus  juvenes  cho¬ 
ros  dmcere  maxime  juvat,  ubi  natura  mavult 
placido  somno  indulgere  ;  inducunt  morbos 
saepius,  quam  arcent  aut  mitigant. 

Verum  confitendum  tamen  est,  saltationem 
efficacissimum  remedium  esse,  ubi,  tenera  vir¬ 
gine  pubescente,  menses  provenire  morantur, 
vel  ubi  in  adoleseentula,  virginitate  illibata. 


con- 

constitutis  natura  temporibus  redire  intermit¬ 
tunt.  Una  enim  cum  corporis  motionibus, 
quibus  sanguis  in  partes  inferiores  solito  copi¬ 
osius  derivatur  ;  dulces  voces  citharas  tibiae  ve 

* 

coetum  personantes,  et  Cupido,  faciem  mutu¬ 
atus  et  ora  dulciloqui  juvenis,  et  nova  gaudia, 
quae  pectus  pertentant,  quoties  virgo,  rubore 
suffusa,  furtim  obliquat  oculos  in  flagrantem 
vultum  adolescentis  motibus  decori,  ipsaque 
calentis,  genitalia  dulciter  et  jucunde  commo¬ 
vent,  et  tardos  haud  raro  menses  eliciunt. 


Saltatio  immodica  defectum  animae  inducit, 
haemorrhoidem,  nimium  mensium  fluxum; 
necnon  etiam,  si  Sennerto,  Foresto,  quibus 

accedit  Friendius,  credamus,  mensium  dif- 

/  .  • 

ficultatem. 

r  I 

\ 

Caeteris  rei  nostrae  partibus  absolutis,  pauca 
tantum  nobis  nunc  supersunt  de  exercitatione 
generaliter  dicenda* 


Exerci- 

Exercitatio  debet  tanta  esse,  quanta  viribus 
conveniat,  et  ciborum  appetentiae  ;  et  semper, 
ni  quid  prohibeat,  sub  divo^. 

Exercitatio,  qua  utuntur  invalidi,  vel  ab  in- 
valetudine  convalescentes,  initio  levis  esse  de¬ 
bet.  Post  paulo,  si  modo  sinant  vires,  per- 
mittatur  iis,  ut  aliquanto  gravius  sese  exerce¬ 
ant.  Nunquam  vero  tanta  debet  exercitatio 

i  *  . 

esse,  quanta  fatiget,  sudoremve  moveat . 

Tutissima  exercitatio  est,  ubi  stomachus  ci¬ 
bis  non  oneratur  f,  et  postquam  descendit  al¬ 
vus  J. 

Quo  animus  melius  oblectetur  et  revalescat, 
alia  exercitatio  utenda  est  atque  alia,  quae  o- 
culis  res  quotidie  novas  afferat. 

t 

Revalescentes 


i 

*  Vid.  Hyppocrat. 
f  Vid.  Hippocrat. 
i  Vid.  jEginet.  et  Galen, 

Revalescentes  a  morbis  primo  subsidiaria 
exercitatione,  eaque  levi,  uti  debent ;  dein,  ut 
vires  aliquantum  confirmarunt,  propria.  Ca¬ 
veant  autem,  ne,  redintegratis  viribus  nimis  con¬ 
fisi,  sese  fatigent,  et  recidant  in  eundem  mor¬ 
bum,  unde  revaluerint,  aut  etiam  graviorem. 


Infantes,  qui,  prae  teneris  annis  et  corporum 
imbecillitate,  propriam  exercitationem  adhibe¬ 
re  et  nesciunt  et  nequeunt,  exercendi  a  nutri¬ 
cibus  sunt  motu  suspensi  lecti,  fricatione,  et 
gestatione. 


‘ '  v  .  ( ■ 

Senibus,  qui,  prse  astate,  invalidi  sunt,  et 
nequeunt  graviorem  exercitationem  tolerare, 
optime  conveniunt  fricatio  frequens,  gestatio, 
et  equitatio. 


Multa  malorum,  quibus  fceminae,  splendidas 
in  primis,  opportunae  sunt,  ex  ignavia  oriun¬ 
tur.  Cum  ita  sit,  quo  firmiore  valetudine  fru- 
antur,  debent,  quotquot  eunt  dies,  modica,  pro 

y  %  -  viribus. 

viribus,  exercitatione  uti.  Abstineant  auteni 
ab  exercitationibus  ludisque,  quas  femineae 
mollitiei  non  conveniunt,  quaeve  a  foeminea  ab¬ 
horrent  pudicitia.  Quam  apposite  Proper¬ 
tius  : 


“  Multa  tua}  Sparte ,  miramur  jura  palastray 
“  Sed  mage  virginei  tot  lona  gymnasii : 

ct  Quod  non  infames  exercet  corpore  ludos 
“  Inter  luctantes  nuda  puella  viros . 

Si  Quum  pila  veloci  fallit  per  brachia  jactut 
“  Increpat  et  versi  clavis  adunca  trochi. 

Pulverulentaque  ad  extremas  stat  femina  metas  l 
iC  Et  patitur  duro  vulnera  pancratio. 

Nunc  ligat  ad  castum  gaudentia  brachia  loris , 
a  Missile  nunc  disci  pondus  in  orbe  rotati 9 

Propert.  Elegjar.  Lib.  III.  EI.  x& 

At  vero  leniores  exercitationes,  et  feminis 
splendidis  magis  decorae,  ambulationes,  nem¬ 
pe,  et  gestationes,  itemque  fricationes,  utendae 
subinde  sunt ;  utpote  quae  ad  firmam  valetu¬ 
dinem  conservandam,  pariter  atque  labantem 
confirmandam,  efficaces  sint,  et  saepe  necessa¬ 
riae. 

Adolescentes* 

Adolescentes,  quo  loco  cunque  nati,  nun- 

/ 

quam  non  vituperandi,  imo  aspernandi  sunt ; 
modo,  ignavia  et  deliciis  muliebriter  dediti, 
negligant  aut  aversentur,  dum  integer  adhuc 
sanguis  est,  et  vires  validae,  quotidiana  exerci¬ 
tatione  et  labore  corporis  constitutionem  ita 
firmare ;  ut,  si  opus,  famem,  frigus,  fatigatio¬ 
nem,  dura  maris  bellique,  imo  quemcunque 
lubricas  fortunas  eventum,  constanter,  fortiter, 
viriliterque  ferant. 

<£  Hanc  olim  veteres  vitam  coluere  Sabini  ; 

a  Hanc  Rbnius  et  frater :  sic  fortis  Etruria  crevit , 
Scilicet  et  rerum  facta  est  pulcherrima  RomaH 

